
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

aprobarea Protocolului de colaborare pentru accesul la sistemul de management al traficului rutier
1. Descrierea situatiei actuale


Obiectivul de investiţii „Trafic Management şi supraveghere video” a fost inclus în cadrul proiectelor prioritare pentru atragerea de finanţare nerambursabilă. Obiectivul general al proiectului este îmbunătăţirea fluxului rutier şi al siguranţei cetăţeanului în Municipiul Timişoara. 


Printre beneficiarii proiectului se numără şi Politia Rutiera din Municipiul Timisoara care va beneficia de rezultatele proiectului prin implementarea unui sistem care va permite asigurarea sigurantei si securitatii in spatiile publice, managementul eficient al situatiilor de urgenta, monitorizarea eficienta a traficului rutier, precum si monitorizarea si gestionarea unor servicii publice precum: salubrizarea, deszapezirea, reparatii la infrastructura.

Pentru îndeplinirea atribuțiilor Poliției Române legate de supravegherea și controlul circulației pe drumurile publice, îmbunătățirea organizării și sistematizării circulației, asigurarea respectării ordinii și liniștii publice, prevenirea și descoperirea infracțiunilor, în special cele contra siguranţei pe drumurile publice, Inspectoratul de Poliție Județean Timiș va primi acces la facilitățile sistemului “Trafic management și supraveghere video”.

Proiectul ,,Trafic management şi supraeveghere video” a fost finalizat şi este funcţional începând cu data de 28.10.2016. Instituţia noastră asigură personal pentru acest proiect, respectiv operatori şi personal pentru mentenanţa sistemului, astfel că este necesară şi reglementarea accesului Poliţiei Rutiere Timişoara în Centrul de Comandă şi Control.

2. Schimbari preconizate și rezultate așteptate

Prin aprobarea proiectului se va reglementa colaborarea dintre Poliţia Rutieră Timişoara şi Municipiul Timişoara, în scopul stabilirii condițiilor concrete de acces la facilitățile proiectului “Trafic management și supraveghere video”.

3. Alte informatii - Nu este cazul.
4. Concluzii
Pentru asigurarea corecta si completa a funcţionalităţii Centrului de Comanda şi Control, şi luând în considerare rolul Poliției Române de a supraveghea și controla circulația pe drumurile publice, de a colabora cu autoritățile publice locale pentru îmbunătățirea organizării și sistematizării circulației, consider necesară și oportună aprobarea Protocolului de colaborare pentru accesul la sistemul de management al traficului rutier

